**Κόνιτσα 12/06/2020**

**ΔΕΛΤΙΟ ΤΥΠΟΥ**

ΕΥΧΕΣ ΔΗΜΑΡΧΟΥ ΚΟΝΙΤΣΑΣ κ. ΝΙΚΟΛΑΟΥ ΕΞΑΡΧΟΥ ΠΡΟΣ ΤΟΥΣ ΥΠΟΨΗΦΙΟΥΣ ΓΙΑ ΤΙΣ ΠΑΝΕΛΛΑΔΙΚΕΣ ΕΞΕΤΑΣΕΙΣ

Αγαπητά μας παιδιά,

Με αφορμή την έναρξη των Πανελλαδικών Εξετάσεων του σχολικού έτους 2019-2020, θέλω να σας ευχηθώ καλή επιτυχία, δύναμη, επιμονή και θετική έκβαση των προσπαθειών σας.

Στο δύσκολο δρόμο που διανύετε εύχομαι να είστε οπλισμένοι με αισιοδοξία και πίστη στον εαυτό σας, ώστε να ανταπεξέλθετε στις απαιτήσεις της πρώτης δύσκολης δοκιμασίας της ζωής σας και να εκπληρώσετε τους στόχους σας. Οι ευχές μας και η σκέψη μας θα σας συνοδεύουν καθ’ όλη τη διάρκεια των εξετάσεων.

Παράλληλα, θα ήθελα να απευθυνθώ και στους γονείς και τους εκπαιδευτικούς που συμπορεύτηκαν με τα παιδιά και τα στήριξαν στον κοπιαστικό αγώνα τους και να ευχηθώ καλή δύναμη και καλή συνέχεια στο έργο τους.

Καλή επιτυχία σε όλους.

Ο Δήμαρχος

Νικόλαος Β. Εξάρχου